《涤襟泉》
清代·弘历

山以有泉灵，此语闻自古。如人血气充，盎睟还由睹。

离宫枕崇麓，旧接栖禅所。宛宛露石窦，涓涓出玉乳。

深乃不可测，轮将三尺许。天然谢疏凿，酌用供罂甒。

不闻马蹄跑，得无龙口吐。涤襟我所名，每对消尘绪。

缨足两无濯，聊因悟自取。徘徊俯清照，髭眉皆可数。

却见英英气，去作云几缕。为喜消息佳，朝来酿灵雨。